Play (მობის ალბომი)
Play — ამერიკელი ელექტრონული მუსიკოს მობის მეხუთე სტუდიური ალბომი. გამოვიდა 1999 წლის 17 მაისს, V2 Records-ზე. ჩაიწერა მობის სახლში. მიუხედავად იმისა, რომ მობის წინა ნამუშევრებს ჰქონდა კრიტიკული და კომერციული წარმატება მხოლოდ ელექტრონული მუსიკალური სცენის ფარგლებში, Play უფრო მეტად წარმატებული აღმოჩნდა - არა მხოლოდ ჰიტური სინგლებით, არამედ ალბომის სიმღერების ფილმებში, ტელევიზიასა და რეკლამაში გამოყენების შემდეგ. იგი იქცა ჟანრის ერთ-ერთ გაყიდვად ალბომად, 12 მილიონზე მეტი გაყიდული ასლით. 2003 წელს ალბომმა Rolling Stone-ის „ყველა დროის 500 საუკეთესო ალბომის“ სიაში #341 პოზიცია დაიკავა. იგი ნომინირებული იყო გრემის და Brit-ის ჯილდოებზე, ბრიტანეთში იქცა 2000 წლის ყველაზე გაყიდვად ალბომად და 20-ზე მეტ ქვეყანაში პლატინის სტატუსი მიიღო.